Lav et referat af nedenstående tekst:

Tekst:
Det bliver Frederikshavn White Hawks og Sønderjyske, der skal mødes i den danske pokalfinale i ishockey, AL-Bank Cuppen. Frederikshavn vandt lørdag aften 1-0 ude over Rødovre Mighty Bulls i returkampen i semifinalerne og går dermed videre med samlet 3-2. Mads Bech Christensen stod for kampens eneste scoring, da der resterede et minut og 10 sekunder af tredje og sidste periode. De to hold mødtes fredag aften i Frederikshavn i den første kamp, hvor hjemmeholdet måtte nøjes med 2-2. Sønderjyske slog lørdag aften de forsvarende pokalvindere, Herning Blue Fox, ud i den anden semifinale. Det skete, selvom Herning vandt returopgøret 3-2 i Vojens. Sønderjyske vandt fredag imidlertid 4-1 i Herning og går derfor videre til finalen med samlet 6-4

Referat:
Frederikshavn leverede den nødvendige sejr ude over Rødovre og møder Sønderjyske i pokalfinalen i ishockey.